cyanic-selkie/wikianc huggingface dataset:
শৌলমারী ইউনিয়ন, জলঢাকা
ভৌগোলিক অবস্থান ও আয়তন
জলঢাকা উপজেলা সদর হতে পূর্ব দিকে অবস্থিত এ ইউনিয়নের মোট আয়তন ২৪.৫ বর্গকিলোমিটার। শৌলমারী ইউনিয়নের উত্তর পাশে ডাউয়াবাড়া ও গোলমুন্ডা ইউনিয়ন, পূর্বে তিস্তা নদী ও নদীর ওপারে লালমনিরহাট জেলার কালীগঞ্জ উপজেলা, দক্ষিণে কৈমারী ইউনিয়ন এবং পশ্চিমে কৈমারী ইউনিয়ন ও জলঢাকা পৌরসভা অবস্থিত। তিস্তা ছাড়াও বুড়ি তিস্তা ঘাঘট নদী এ ইউনিয়নের উপর দিয়ে প্রবাহিত হয়েছে।
পল জার্ভিস
খেলার ধরন
২১৫টি প্রথম-শ্রেণীর ক্রিকেট খেলায় অংশ নিয়ে ২৮.৯৩ গড়ে ৬৫৪টি উইকেট লাভ করেন তিনি। ব্যক্তিগত সেরা বোলিং পরিসংখ্যান গড়েন ৭/৫৫। এছাড়াও, ১৬.৭৮ গড়ে ৩,৩৭৩ রান সংগ্রহ করেছিলেন তিনি। ১৯৯২ সালে নর্দান্টসদের বিপক্ষে ইয়র্কশায়ারের সদস্যরূপে ব্যক্তিগত সর্বোচ্চ ৮০ রানের ইনিংস খেলেন।
ক্রিকেট লেখক কলিন বেটম্যান মন্তব্য করেছিলেন যে, পল জার্ভিস সর্বদাই ভারসাম্য রক্ষা করে পেস বোলিং করতেন। বলকে পিচ্ছিল করে তিনি প্রয়োজনীয় লক্ষ্যে অগ্রসর হতেন।
শৌলমারী ইউনিয়ন, জলঢাকা
জনসংখ্যা
২০১১ সালের আদমশুমারি অনুযায়ী শৌলমারী ইউনিয়নের মোট জনসংখ্যা ছিল ২৫১৩৪ জন, যার মধ্যে পুরুষ হল ১২৪৩১ জন এবং নারী হল ১২৭০৩ জন।
পল জার্ভিস
অবসর
২০০০ সালে ক্রিকেট খেলা থেকে অবসর গ্রহণ করেন। বর্তমান খেলোয়াড়দের প্রতিনিধি নিযুক্তি সহায়তাকল্পে গঠিত প্রতিষ্ঠানে কাজ করছেন। ২০০৯ সালে সাফোকের ফ্রামলিংহাম কলেজের ক্রিকেট পরিচালকের দায়িত্ব ছিলেন। ২০১১ সালে ইংল্যান্ড মহিলা দলকে প্রশিক্ষণ দেন। বর্তমানে উইল্টশায়ারে নিজস্ব বুটিক হোটেল ও কফি দোকান পরিচালনা করছেন।
জর্ডানের সাধারণ নির্বাচন, ১৯৬২
১৯৬২ সালের ২৪ ও ২৫ নভেম্বর জর্ডানে সাধারণ নির্বাচন অনুষ্ঠিত হয়। সে সময় রাজনৈতিক দলগুলো নিষিদ্ধ হওয়ায় সব প্রার্থীই স্বতন্ত্র হিসেবে প্রতিদ্বন্দ্বিতা করেন।
শৌলমারী ইউনিয়ন, জলঢাকা
শিক্ষা ও সংস্কৃতি
শৌলমারী ইউনিয়নের গড় সাক্ষরতা হার ৩৫.৪%। তার মধ্যে নারী শিক্ষার হার ২৯.৯% এবং পুরুষ শিক্ষার হার ৪১.০%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
অর্থনীতি ও যোগাযোগ
শৌলমারী ইউনিয়নের অর্থনীতি মূলত কৃষি নির্ভর।
বাঁঝকাঁডা
বাঁঝকাঁডা পশ্চিম-মধ্য নেপালের রাপ্তী অঞ্চলের সল্যান জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ২২৪১ জন এবং খানার সংখ্যা ছিল ৩৭৫ টি।
আলী বিন আব্দুল্লাহ আল থানি
আলী বিন আব্দুল্লাহ বিন জসিম বিন মুহাম্মদ আল থানি (১৮৯৫-১৯৭৪) ছিলেন কাতার রাজ্যের একজন আমির। শেখ আলি কাতারের প্রথম আমির হিসেবেও পরিচিত যিনি ভারত, মিশর, ইউরোপ, লেবানন এবং লেভান্ত সফর করেছেন। ১৯৬০ সালের মে মাসে শেখ আলীর এক চাচাতো ভাই তাকে আগ্নেয়াস্ত্র দিয়ে তার বাসভবনে হত্যার চেষ্টা করে এবং তিনি ২৮ অক্টোবরে আহমদ বিন আলী আল থানির হাতে ক্ষমতা অর্পণ করে পদত্যাগ করেন।
প্রাথমিক জীবন ও রাজত্ব
শেখ আলী বিন আবদুল্লাহ ১৮৯৫ সালের ২৫ শে জুন দোহায় জন্মগ্রহণ করেন। তার পিতা হলেন আবদুল্লাহ বিন জসিম আল থানি। ১৯৪৯ সালের ২০ আগস্ট তিনি কাতারের আমির হন এবং তিনি প্রথম কাতারি আমির হিসেবেও পরিচিত, যিনি বিদেশে অন্যান্য দেশ সফর করেছেন। তিনি নিজের শাসনামলে শিক্ষা এবং অবকাঠামোর ওপর খুবই জোর দেন। পদত্যাগের পর তিনি কাতারে কয়েক বছর বসবাস করেছিলেন। তিনি আলেমদের সাথে বন্ধুত্বের ক্ষেত্রে খুব মিশুক ছিলেন।
শাসনামল
তার শাসনামলে ১৯৪৯ সালের ৩১ ডিসেম্বরে বন্দর শহর মেসাইদ থেকে উপকূলীয় কাতারি তেলের প্রথম চালানের তত্ত্বাবধান করেন, যা তেল যুগে কাতারের প্রবেশকে চিহ্নিত করে। তেলের প্রথম চালানের তত্ত্বাবধানের পাশাপাশি তার শাসনামলে ছেলে ও মেয়েদের জন্য প্রথম নিয়মিত স্কুল, বিশ্ববিদ্যালয়ের জন্য অর্থায়ন ও প্রথম স্থায়ী হাসপাতাল নির্মাণ দেখা যায়। এগুলি ছাড়াও শেখ আলী দোহা আন্তর্জাতিক বিমানবন্দর নির্মাণ, বেশ কয়েকটি সড়ক নেটওয়ার্ক তৈরিসহ জল, বিদ্যুৎ ও বন্দর সুবিধাগুলিরও তদারকি করেন। তিনি অতিরিক্ত সরকারীবিভাগ ও মন্ত্রণালয়ের পাশাপাশি প্রথম যৌথ স্টক কোম্পানি প্রতিষ্ঠা করেন। ব্রিটিশ রয়্যাল এয়ার ফোর্সের প্রাক্তন অফিসার ফিলিপ প্ল্যান্টকে ১৯৫০ সালের জানুয়ারিতে আমিরের উপদেষ্টা হিসাবে নিযুক্ত করা হয়। সে বছরই ব্রিটেন আর্থার জন উইল্টনকে কাতার অঞ্চলে তাদের প্রথম রাজনৈতিক কর্মকর্তা হিসেবে নিয়োগ দেয়।
১৯৫২ সাল শেখ আলী এবং ইরাক পেট্রোলিয়াম কোম্পানির মধ্যে একটি নতুন চুক্তি স্বাক্ষরিত হয়। এই চুক্তির শর্তাবলীর অধীনে কাতার তেল রপ্তানি থেকে লাভের ৫০% অর্জন করে। কাতারের বিভিন্ন অঞ্চলে তেল অনুসন্ধানের সাথে সামঞ্জস্য রেখে শেখ আলী তেলের ক্রমবর্ধমান অর্থনীতি পরিচালনার জন্য একটি কার্যকর প্রশাসনিক ব্যবস্থা প্রতিষ্ঠার পদক্ষেপ নেন। পদত্যাগের পর তিনি অসংখ্য আলেমের সাথে বন্ধুত্ব করার পর বহু ঐতিহাসিক ইসলামি বই ছাপতে শুরু করেন, যা আগে কখনো ছাপা হয়নি। এসব বইপত্র লেবাননের আলমাক্তাব আল ইসলামিতে ছাপা হয়।
১৯৫০ এর দশকের মাঝামাঝি সময়ে শেখ আলীকে কেন্দ্র করে অসংখ্য বিক্ষোভ পরিচালিত হয়। ১৯৫০ এর দশকের শুরুর দিকে তেল কোম্পানিগুলির দিকে লক্ষ্য করে অসন্তুষ্ট তেল শ্রমিকরা অনেক প্রতিবাদের আয়োজম করেছিল। তখন তিনি তেল কোম্পানি এবং বিক্ষোভকারীদের মধ্যে আলোচনায় মধ্যস্থতাকারী হিসাবে কাজ করেন। ১৯৫৬ সালে দোহায় বিক্ষোভ দেখা দেয় এবং আমিরের প্রতি আরো বৈরী মনোভাব প্রদর্শন শুরু করে। সে বছরই সবচেয়ে বড় প্রতিবাদ হয়। এতে ২,০০০ জন অংশগ্রহণ করে, যাদের বেশির ভাগই ছিল তেল শ্রমিক ও আরব জাতীয়তাবাদীদের সাথে জোটবদ্ধ উচ্চ-পদস্থ কাতারি লোকজন।
১৯৬০ সালের মে মাসে শেখ আলীর এক চাচাতো ভাই তাকে আগ্নেয়াস্ত্র দিয়ে বৈরুতে নিজের অবসরকালীন বাসভবনে হত্যার চেষ্টা করে। এর কিছুদিন পর তিনি ২৮ অক্টোবর তিনি আহমদ বিন আলী আল থানিকে ক্ষমতা হস্তান্তর করে পদত্যাগ করেন।
বিয়ে ও সন্তান
শেখ আলী বিন আবদুল্লাহ আল থানির দুইজন স্ত্রী ছিলেন; শেখা হামদা আল-থানি ও শেখা মরিয়ম বিনত আবদুল্লাহ আল আত্তিয়াহ। তাদের মোট ১৪ সন্তান ছিল: ১১ ছেলে ও ৩ মেয়ে। উল্লেখ্য যে, এই তালিকাটি তাদের বয়স অনুযায়ী, বড় ছেলে থেকে ছোট পর্যন্ত অবরোহক্রমে রয়েছে। কন্যাদের ক্ষেত্রেও তাই।
মৃত্যু
শেখ আলী জীবনের বছরগুলিতে ডায়াবেটিসে আক্রান্ত হয়ে পড়েন এবং তিনি লেবাননে তার বাড়িতে থাকতেন। সেখানে নাসিব আলবারবির তার যত্ন নিতেন। তিনি ১৯৭৪ সালের ৩১ আগস্ট বৈরুতের বারবীর হাসপাতালে মারা যান। এরপর তার মরদেহ কাতারে নিয়ে যাওয়া হয় এবং আল রাইয়ান পৌরসভার একটি কবরস্থানে তাকে দাফন করা হয়।
সংকেতী জনগোষ্ঠী
সংকেতী জনগোষ্ঠী হল দক্ষিণ ভারতীয় ব্রাহ্মণ সম্প্রদায় যারা ভারতের কর্ণাটকে রাজ্যের বেশিরভাগ দক্ষিণ অঞ্চলের গ্রামে বসবাস করেন। তারা সংকেতি নামক একটি দ্রাবিড় ভাষায় কথা বলে যা তামিল এবং কন্নড় ভাষার সাথে সম্পর্কিত। তাদের ঐতিহ্যবাহী পেশা হল কৃষি এবং শস্যের চাষ, যেমন অ্যারেকা বাদাম (সুপারি নামেও পরিচিত), তাল বাদাম, কলা এবং নারকেল। সম্প্রদায়টি ঐতিহ্যগতভাবে অদ্বৈত বেদান্তকে মেনে চলে এবং অবধানমের প্রাচীন অনুশীলন বজায় রেখে চলে। কর্ণাটিক শাস্ত্রীয় সঙ্গীতের এদের অবদান রয়েছে।
দুটি বৃহত্তম সংকেতী গোষ্ঠী কর্ণাটকের হাসান, মহীশূর জেলার নিকটবর্তী কৌশিকা গ্রামে বসবাস করে। তারা যথাক্রমে কৌশিকা ও বেট্টদাপুরা সম্প্রদায় নামে পরিচিত।
ইতিহাস
সংকেতীরা নাচারু নামে পরিচিত একজন মহিলাকে শ্রদ্ধা করেন, যাকে তারা সম্মানের সাথে নাচারম্মা বলে অভিহিত করেন। তিনি সমস্ত সংকেতী জনগণের রূপক মা হিসাবে চিহ্নিত। কথিত আছে স্থানীয় ব্রাহ্মণ গোঁড়াদের কাছ থেকে দুর্ব্যবহার পাওয়ার পরে তিনি তাদের সেনগোট্টাই ত্যাগ করার প্রেরনা দিয়েছিলেন। কেশভিয়া তাকে উল্লেখ করেছেন,... একজন নির্জন ব্রাহ্মণ মহিলা হিসাবে যিনি প্রায় ৭০০ বা ৮০০ সংকেতী ব্রাহ্মণ পরিবারের নেতৃত্ব দিয়েছিলেন। তিনি আলওয়ারগুর্চিতে, ভাদামা সম্প্রদায়ের দুই অতি প্রাচীন ব্রাহ্মণের সাথে দেখা করেছিলেন যারা তাদের সংকেতী সম্প্রদায়ের অনেক অতিরিক্ত স্বাধীন তথ্য প্রদান করেছিল। সাংকেঠি সম্প্রদায়ের সঠিক বিবরণ খুজে পাওয়া কঠিন।
সংকেতী অধ্যয়নের গবেষক এবং লেখক ড. বি.এস. প্রণতার্থিহারন-এর মতে, সংকেতি লোকেদের অভিবাসনের প্রথম সময় ছিল ১০৮৭ খ্রিস্টাব্দে এবং তা নাচারম্মার দ্বারা প্ররোচিত হয়েছিল। ঐতিহাসিক তারিখ বোঝা যায় যে পান্ডিয়ান গৃহযুদ্ধের সময় সংকেতীরা স্থানান্তরিত হন। শিমোগায় একটি জাদুঘরে সংরক্ষিত একটি শিলালিপি অনুসারে প্রমাণ রয়েছে যে, সংকেতী সম্প্রদায় ১৫২৪ সালে বিজয়নগরের রাজা কৃষ্ণদেবরায়ের কাছ থেকে কাছ থেকে বৈদিক বৃত্তির স্বীকৃতিস্বরূপ একটি জমি অনুদান পেয়েছিল।
ডোরেমন: নোবিতা অ্যান্ড দ্য স্টীল ট্রুপস
কাহিনী সংক্ষেপ
সুনিওর রোবট খেলনা দেখে নোবিতার হিংসা হয়। নোবিতা ডোরেমনের কাছে রোবট খেলনা চায়। কিন্তু ডোরেমন তাকে প্রত্যাহার করে। তখন নোবিতা একটি বল খুজে পায়। ঐ বলের সংকেতের মাধ্যমে আকাশ থেকে রোবটের নানা অংশ পড়ে। সেসব অংশ একত্রিত করে নোবিতা বিরাট এক রোবট প্রস্তুত করে। সেই রোবটের নাম দেয় জেন্ডা ক্রস। এই রোবটটি খুজতে আসে রিরুরু নামের আরেকটি রোবট মেয়ে। প্রথমে নোবিতা তাকে বন্ধু মনে করে। কিন্তু পরে নোবিতা জানতে পারে রিরুরু পৃথিবী ধ্বংস করতে এসেছে। শেষে এই রোবটটির সাহায্যে নোবিতা তার শত্রু ভিনগ্রহী রোবটদের সাথে যুদ্ধ করে।
আরো দেখুন
/* ডোরেমন চলচ্চিত্রের তালিকা */
লোকজাদুঘর
থাম্ব|200x200পিক্সেল|ফাইফ লোকজাদুঘরের প্রদর্শনী থাম্ব|200x200পিক্সেল|সামুসালমির একটি স্থানীয় যাদুঘর লোকজাদুঘর হল এক ধরনের জাদুঘর তথা সংগ্রহশালা যা লোকসংস্কৃতি এবং লোকঐতিহ্য নিয়ে কাজ করে। এই জাতীয় জাদুঘরগুলো বেশিরভাগ ক্ষেত্রেই গ্রামীণ জনগোষ্ঠীর স্থানীয় জীবনকে কেন্দ্র করে গড়ে উঠে। লোকজাদুঘরগুলো সাধারণত ঐতিহাসিক জিনিসগুলো প্রদর্শন করে যা একদা মানুষের দৈনন্দিন জীবনের অংশ হিসাবে ব্যবহৃত হত। এই জাতীয় জিনিসের উদাহরণের মধ্যে পোশাক এবং সরঞ্জাম অন্তর্ভুক্ত। কিছু লোকজাদুঘর সব বিষয় এবং কিছু গ্রামীণ ইতিহাস নিয়ে নিয়ে তৈরি।
উল্লেখযোগ্য লোকজাদুঘর
সর্বাধিক উল্লেখযোগ্য কয়েকটি লোকজাদুঘরের মধ্যে রয়েছে:
প্রণব কুমার গগৈ
প্রণব কুমার গগৈ (১৯ আগস্ট ১৯৩৬ – ৩ ফেব্রুয়ারি ২০২০) ভারতের আসামের একজন আইনজীবী ও রাজনীতিবিদ ছিলেন যিনি ভারতীয় জাতীয় কংগ্রেসের রাজনীতির সাথে যুক্ত ছিলেন। তিনি চারবার আসাম বিধানসভার বিধায়ক হিসেবে নির্বাচিত হয়েছিলেন। এছাড়াও, তিনি আসাম বিধানসভার অধ্যক্ষ ও আসাম সরকারের একজন মন্ত্রী হিসেবে দায়িত্ব পালন করেছিলেন।
জীবনী
প্রণব কুমার গগৈ ২০০১ সালে শিবসাগর বিধানসভা কেন্দ্রের বিধায়ক হিসেবে নির্বাচিত হন। ২০০৬ সালেও তিনি শিবসাগর থেকে আসাম বিধানসভার বিধায়ক হিসেবে নির্বাচিত হন। ২০০৬ সাল থেকে ২০১১ সাল পর্যন্ত তিনি আসাম সরকারের একজন মন্ত্রী হিসেবে দায়িত্ব পালন করেছিলেন। ২০১১ সালে তিনি তৃতীয় বারের মত শিবসাগর বিধানসভা কেন্দ্রের বিধায়ক হিসেবে নির্বাচিত হয়েছিলেন। ২০১১ সালের ৬ জুন তিনি আসাম বিধানসভার অধ্যক্ষ হিসেবে নিযুক্ত হন। তিনি ২০১১ সালের ৬ জুন থেলে ২০১৬ সালের ২৮ মে পর্যন্ত তিনি আসাম বিধানসভার অধ্যক্ষ হিসেবে দায়িত্ব পালন করেছিলেন। আসাম বিধানসভার অধ্যক্ষ থাকাকালীন সময়ে তিনি "অসমীয়া"র সংজ্ঞা নির্ধারণের উদ্যোগ গ্রহণ করেছিলেন। তিনি ৫৩টি সংগঠনের সাথে আলোচনার পর অসমীয়ার সংজ্ঞা ও আসামের জাতীয় নাগরিক পঞ্জীর জন্য ১৯৫১ সালকে ভিত্তিবর্ষ হিসেবে গ্রহণ করার জন্য সুপারিশ করেন।  ২০১৬ সালে তিনি টানা চতুর্থবারের মত শিবসাগর বিধানসভা কেন্দ্রের বিধায়ক হিসেবে নির্বাচিত হন।
প্রণব কুমার গগৈ মোহিনী গগৈয়ের সাথে বিবাহবন্ধনে আবদ্ধ হয়েছিলেন। তাদের তিন পুত্র ছিল।
প্রণব কুমার গগৈ ২০২০ সালের ৩ ফেব্রুয়ারি গুয়াহাটির একটি বেসরকারি হাসপাতালে ৮৩ বছর বয়সে প্রয়াত হন।
জর্ডানের সাধারণ নির্বাচন, ১৯৬৩
১৯৬৩ সালের ৬ জুলাই জর্ডানে সাধারণ নির্বাচন অনুষ্ঠিত হয়। সে সময় রাজনৈতিক দলগুলো নিষিদ্ধ হওয়ায় সব প্রার্থীই স্বতন্ত্র হিসেবে প্রতিদ্বন্দ্বিতা করেছিলেন।
কার্গিল বিমানবন্দর
কার্গিল বিমানবন্দর কার্গিল শহর থেকে ৬ কিলোমিটার দূরে এবং শ্রীনগর থেকে ২১০ কিলোমিটার দূরে কার্গিল জেলায় অবস্থিত একটি সামরিক বিমানবন্দর অবস্থিত। এটি জম্মু ও কাশ্মীরের ৪ টি বিমানবন্দরের মধ্যে একটি। এটি বিমানবন্দর কর্তৃপক্ষ (এএআই) দ্বারা এটি ৩৫০ মিলিয়ন রুপি ব্যয়ে, প্রাথমিকভাবে বেসামরিক ব্যবহারের জন্য নির্মিত হয়েছিল কিন্তু ১৯৯৯ সালে কার্গিল যুদ্ধে ক্ষতিগ্রস্ত হওয়ার পরে এটি ভারতীয় বিমানবাহিনী (আইএএফ)-এর কাছে হস্তান্তর করা হয়েছিল।  বিমানবন্দের বেসামরিক উড়ান ব্যবস্থা রাজ্য সরকার পরিচালিত হয়।
'বিমানবন্দরটি স্থানীয় রাজনীতিবিদদের পাশাপাশি জনসাধারণের জন্য বাণিজ্যিক বেসামরিক পরিষেবাসমূহের জন্য উন্মুক্ত করা উচিত' এমন বিষয় নিয়ে বিতর্কিত রয়েছে। এয়ার মন্ত্র্র নামে একটি বিমানসংস্থা বিমানবন্দরে একটি বেসামরিক বিমান অবতরণ করারিয়ে বিমানবন্দরটির প্রথম বাণিজ্যিক বিমানসংস্থা হয়ে ওঠে, যখন ২০১২ সালের জানুয়ারিতে বিমানসংস্থাটির ১৭ আসনের বিমান রাজ্যের মুখ্যমন্ত্রী ওমর আবদুল্লাহর সহ বিশিষ্ট ব্যক্তিবর্গদের নিয়ে অবতরণ করে।
নাসিরনগর আশুতোষ পাইলট উচ্চ বিদ্যালয়
নাসিরনগর আশুতোষ পাইলট উচ্চ বিদ্যালয় বাংলাদেশের ব্রাহ্মণবাড়িয়া জেলার নাসিরনগর উপজেলার একটি উচ্চ বিদ্যালয়। ১৯৩৭ সালে প্রতিষ্ঠিত এই বিদ্যালয়টি ব্রাহ্মণবাড়িয়ার অন্যতম প্রাচীন শিক্ষাপ্রতিষ্ঠান।এটি উপজেলার শীর্ষস্থানীয় সুনামধন্য বিদ্যালয়।উপজেলার লঙ্গন নদীর তীরে এটি অবস্থিত।
অবস্থান
নাসিরনগর আশুতোষ পাইলট উচ্চ বিদ্যালয় বাংলাদেশের পূর্ব-মধ্য অঞ্চলের ব্রাহ্মণবাড়িয়া জেলার নাসিরনগর উপজেলাধীন একটি মাধ্যমিক বিদ্যালয়।এটি উপজেলার সুপ্রাচীন বিদ্যাপিঠ। বিদ্যালয়ের পূর্বদিকে ২০০ মিটার দূরে বাজার এবং নাসিরনগর থানা ,উত্তরে লঙ্গন নদী ও মেদিনী হাওড়,পশ্চিমে উপজেলা ডাকবাংলো এবং দক্ষিণে উপজেলা তহসিল অফিস(ভূমি) অবস্থিত।
ইতিহাস
ইতিহাস সূত্রে জানা যায়, নাসিরনগর আশুতোষ পাইলট উচ্চ বিদ্যালয়ের প্রতিষ্ঠাতা জমিদার শ্রীমান কমলারঞ্জন রায়ের পিতা শ্রী আশুতোষ রায় এর নাম অনুসারে ০১ জানুয়ারি ১৯৩৭ সালে বিদ্যালয়ের নামকরণ করেন।
বর্তমান শিক্ষকগণের তালিকা
নাসিরনগর আশুতোষ পাইলট উচ্চ বিদ্যালয়ের বর্তমান কর্মরত শিক্ষকগণের তালিকা:
শিফট/শিক্ষা কার্যক্রম
এই বিদ্যালয়ে মাত্র একটি শিফটে কার্যক্রম পরিচালিত হয়ে থাকে।শনিবার,রবিবার,সোমবার,মঙ্গলবার,বুধবার সপ্তাহের এই ৫ দিন সকাল ১০:২০ থেকে বিদ্যালয়ের কার্যক্রম শুরু হয়।দুপুর ১টায় ১ ঘণ্টার বিরতি দেওয়া হয় এবং বিকাল ৪ টার সময় বিদ্যালয়ের কার্যক্রম শেষ হয়।সপ্তাহের এই ৫ দিনে প্রতিদিন ৭টি করে ক্লাস নেওয়া হয়।বৃহস্পতিবারে ১০.২০ এ ক্লাস শুরু হয় এবং দুপুর ১টায় ছুটি হয় এবং সেদিন সর্বমোট ৪টি ক্লাস নেওয়া হয়।শুক্রবারে সাপ্তাহিক ছুটি থাকে এবং ওইদিন বিদ্যালয়ের সকল কার্যক্রম বন্ধ থাকে।
সহশিক্ষা কার্যক্রম
পাঠ্যবইয়ের পাশাপাশি সহশিক্ষা কার্যক্রমেও রয়েছে এই বিদ্যালয়ের যথেষ্ট সুনাম ।সহশিক্ষা কার্যক্রম দ্বারা এই বিদ্যালয়টি জেলা,বিভাগ তথা জাতীয় পর্যায়ে অনেক অনেক খ্যাতি অর্জন করেছে ।এই বিদ্যালয়ে রয়েছে 'ইয়াং জিনিয়াস সায়েন্স ক্লাব','বিতর্ক ক্লাব' ইত্যাদি যা সহশিক্ষা কার্যক্রমগুলোর গুরুত্বপূর্ণ সাক্ষ্য বহন করে।তাছাড়া সামাজিক সচেতনতা সৃষ্টির জন্য রয়েছে 'সূর্যকিশোর ও স্বর্ণকিশোরীর ' মতো ক্লাব।
সৌদি আরবের নেতৃত্বে ইয়েমেনে হস্তক্ষেপ
অপারেশন ডিসিসিভ স্টর্ম ( عملية عاصفة الحزم ) কোড নামে প্রাথমিকভাবে হুথি বিদ্রোহীদের উপর বোমা হামলা শুরু হয়। পরে একটি নৌ অবরোধ এবং ইয়েমেনে একটি স্থলবাহিনী মোতায়েন করা হয়। সৌদি নেতৃত্বাধীন জোট হুথি মিলিশিয়াদের অবস্থান ও দেশের সাবেক রাষ্ট্রপতি আলী আবদুল্লাহ সালেহের অনুগতদের অবস্থানে আক্রমণ শুরু করে, যারা ইরান সমর্থিত ছিল। মিসর, মরক্কো, জর্ডান, সুদান, সংযুক্ত আরব আমিরাত, কুয়েত, কাতার ও বাহরাইন থেকে যুদ্ধবিমান এবং স্থলবাহিনী এই অভিযানে অংশ নেয়। জিবুতি, ইরিত্রিয়া ও সোমালিয়া জোটের জন্য তাদের আকাশসীমা, আঞ্চলিক জল ও সামরিক ঘাঁটি উপলব্ধ করে দেয়।
মার্কিন যুক্তরাষ্ট্র জোটকে গোয়েন্দা এবং লজিস্টিক সহায়তা প্রদান করে, যার মধ্যে বিমানের জ্বালানি ও হারিয়ে যাওয়া কোয়ালিশন পাইলটদের অনুসন্ধান ও উদ্ধার করা অন্তর্ভুক্ত ছিল। এটি জোট রাষ্ট্রগুলির কাছে আমেরিকার অস্ত্র বিক্রিকেও ত্বরান্বিত করে। ২০১৬ সালের জানুয়ারি মাসে সৌদির পররাষ্ট্রমন্ত্রী বলেন যে, মার্কিন এবং ব্রিটিশ সামরিক কর্মকর্তারা ইয়েমেনে সৌদি নেতৃত্বাধীন বিমান হামলার কমান্ড ও নিয়ন্ত্রণকেন্দ্রে ছিল এবং তাদের লক্ষ্যবস্তুর তালিকার অ্যাক্সেস ছিল কিন্তু লক্ষ্য নির্বাচনে তারা জড়িত ছিল না।
যুদ্ধটি ব্যাপক সমালোচনা লাভ করে এবং ইয়েমেনের মানবিক পরিস্থিতির উপর নাটকীয় খারাপ প্রভাব ফেলে, যা একটি "মানবিক বিপর্যয়" বা "মানবিক বিপর্যয়ের" পর্যায়ে পৌঁছয়। এই হামলা জাতিসংঘের সনদের অনুচ্ছেদ ২(৪) এর সাথে সঙ্গতিপূর্ণ কিনা সেই প্রশ্নটি একাডেমিক বিতর্কের বিষয় হয়ে দাঁড়ায়।   এরপর বিশ্বব্যাপী করোনা মহামারী সৌদি আরবকে ইয়েমেনে তার স্বার্থ পর্যালোচনা করার সুযোগ করে দিয়েছে বলে জানা যায়।
২০২০ সালের গোড়ার দিকে বলা হয়েছিল যে, সৌদি আরব কোভিড ১৯ মহামারী ও সামরিক পরাজয়ের কারণে ইয়েমেন থেকে প্রস্থানের কৌশল খুঁজছে। ২০২২ সালের ৯ মার্চ সৌদি নেতৃত্বাধীন জোট ঘোষণা করে যে, তারা রাজনৈতিক আলোচনা এবং শান্তিরক্ষা প্রচেষ্টাকে সহজতর করার লক্ষ্যে ১০ মার্চ সকাল ৬ টা থেকে ইয়েমেনের সাথে জোটের সমস্ত শত্রুতা বন্ধ করবে।
রাটা বরুয়া
রাটা বরুয়া  বা রাটা বউরা বা রাতা বউরা (Purple spaghetti-eel) (বৈজ্ঞানিক নাম: Moringua raitaborua) Moringuidae পরিবারের Moringua গণের একটি স্বাদুপানির মাছ।
বিস্তৃতি
এই প্রজাতির মাছ পূর্ব ভারত মহাসাগর, ভারতের গঙ্গা নদীর মোহনা পাওয়া যায় এবং বাংলাদেশের মেঘনা নদীর মোহনায় এ মাছ সহজলভ্য।
স্বভাব ও আবাসস্থল
সমুদ্রের এবং পানির তলদেশ দিয়ে চলাচল করে। এদের মোহনা, স্বাদুপানিতে দেখা যায়। মেঘনা নদীর মোহনায় সহজলভ্য।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখন আশংকাজনক প্রাণী হিসাবে চিহ্নিত নয়। ১৯৬০ সালে মেঘনা নদীর মোহনায় প্রচুর দেখা যেত। বর্তমানে এরা সংখ্যায় কিছুটা কম।
২০২১ দক্ষিণ আফ্রিকা নারী ক্রিকেট দলের ওয়েস্ট ইন্ডিজ সফর
দক্ষিণ আফ্রিকা নারী ক্রিকেট দল ২০২১ সালের আগস্ট ও সেপ্টেম্বর মাসে পাঁচটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য ওয়েস্ট ইন্ডিজ সফর করে। ওডিআই ম্যাচগুলো ২০২১ নারী ক্রিকেট বিশ্বকাপ বাছাইপর্বের জন্য ওয়েস্ট ইন্ডিজ দলের প্রস্তুতি হিসেবে গণ্য হয়।
টি২০আই সিরিজটি ১–১ ব্যবধানে ড্র হয়। ওডিআই সিরিজে দক্ষিণ আফ্রিকা ৪–১ ব্যবধানে জয়ী হয়।
দলীয় সদস্য
দক্ষিণ আফ্রিকা ওডিআই ও টি২০আই ম্যাচের জন্য আলাদা দল ঘোষণা না করে সফরের জন্য ১৮ সদস্যের মিলিত দল ঘোষণা করে। কোয়ারেন্টিন সংক্রান্ত জটিলতার কারণে ওয়েস্ট ইন্ডিজ দলের নিয়মিত অধিনায়ক স্তাফানি টেলর খেলতে সমর্থ না হওয়ায় আনিসা মোহাম্মদকে সিরিজের জন্য অধিনায়ক ঘোষণা করা হয়। আঙুলের চোটে আনিসা মোহাম্মদ পঞ্চম ওডিআই থেকে ছিটকে যাওয়ায় ম্যাচটিতে ওয়েস্ট ইন্ডিজ দলের অধিনায়কত্ব করেন ডিয়ান্ড্রা ডটিন।
ইউটুটো
ইউটুটো ছিলো প্রথম গ্নু প্রকল্প-কর্তৃক চিহ্নিত পুরোপুরি ফ্রি লিনাক্স-ভিত্তিক সিস্টেম। গ্নু প্রকল্পের প্রতিষ্ঠাতা রিচার্ড স্টলম্যান, এ ডিস্ট্রিবিউশনটি পরিগ্রহণ করেছেন এবং    ওনার ব্যক্তিগত কম্পিউটারে ব্যবহার করেছেন। এটা অবশ্য তার জিনিউস্যান্স ও ট্রিস্কল গ্নু/লিনাক্স ব্যবহারের পূর্বের ঘটনা।
পার্থ চট্টোপাধ্যায় (নৃতত্ত্ববিদ)
পার্থ চট্টোপাধ্যায় (জন্ম: ৫ নভেম্বর ১৯৪৭) হলেন একজন ভারতীয় বাঙালি বিজ্ঞানী এবং নৃতত্ত্ববিদ বা নৃবিজ্ঞানী তিনি ১৯৯৭ খ্রিস্টাব্দ হতে ২০০৭ খ্রিস্টাব্দ পর্যন্ত কলকাতার যাদবপুরস্থিত  প্রধান সামাজিক বিজ্ঞান গবেষণা কেন্দ্রের অধিকর্তা ছিলেন এবং বর্তমানে তিনি ওই গবেষণা কেন্দ্রের রাষ্ট্রবিজ্ঞানের সাম্মানিক অধ্যাপক । তিনি কলম্বিয়া বিশ্ববিদ্যালয়ের মধ্য-প্রাচ্য দক্ষিণ এশীয় এবং আফ্রিকা বিষয়ক গবেষণা কেন্দ্রের নৃতত্ত্ববিদ্যা বা নৃবিদ্যার অধ্যাপকও এবং গবেষণা কেন্দ্রের সদস্য।
ড. চট্টোপাধ্যায় ২০০৯ খ্রিস্টাব্দে ফুকুওকা এশীয় সংস্কৃতি পুরস্কার লাভ করেন
শিক্ষা
পার্থ চট্টোপাধ্যায় ১৯৬৭ খ্রিস্টাব্দে কলকাতার প্রেসিডেন্সি কলেজ থেকে  স্নাতক হন এবং ১৯৭০ খ্রিস্টাব্দে কলকাতা বিশ্ববিদ্যালয় থেকে রাষ্ট্রবিজ্ঞানে এম.এ পাশ করেন। ১৯৭২ খ্রিস্টাব্দে  নিউ ইয়র্কের  রচেস্টার বিশ্ববিদ্যালয়ে আন্তর্জাতিক সম্পর্কের উপর গবেষণা করে পিএইচডি ডিগ্রি লাভ করেন। তার পিতা সন্তোষ চট্টোপাধ্যায়  কলকাতা বিশ্ববিদ্যালয়ের রাষ্ট্রবিজ্ঞানের অধ্যাপক ছিলেন।
কর্মজীবন
পার্থ চট্টোপাধ্যায় ১৯৯৭ খ্রিস্টাব্দ হতে ২০০৭ খ্রিস্টাব্দ পর্যন্ত কলকাতার যাদবপুরস্থিত  প্রধান সামাজিক বিজ্ঞান গবেষণা কেন্দ্রে অধ্যাপনা দিয়ে কর্মজীবন শুরু করেন। তিনি কলকাতার সেন্টার ফর স্টাডিজ ইন সোস্যাল সায়েন্সেসের অধিকর্তা ছিলেন এবং বর্তমানে তিনি এই কেন্দ্রেরই  রাষ্ট্রবিজ্ঞানের সাম্মানিক অধ্যাপক এবং সেই সাথে নিউইয়র্কের কলম্বিয়া বিশ্ববিদ্যালয়ের মধ্য-প্রাচ্য দক্ষিণ এশীয় এবং আফ্রিকা বিষয়ক গবেষণা কেন্দ্রের নৃতত্ত্ববিদ্যা বা নৃবিদ্যার অধ্যাপকও। তিনি 'সাব-অলটার্ন স্টাডিজ কালেকটিভ' তথা নিম্নবর্গীয় মানবজাতি সম্পর্কিত ইতিহাস  গবেষণা কেন্দ্রের প্রতিষ্ঠাতা-সদস্য ছিলেন।
তিনি কলকাতা হতে প্রকাশিত  দ্বি-বার্ষিক বাংলা সাহিত্য পত্রিকা "বারোমাস" এর যুগ্ম-প্রধান সম্পাদক। এছাড়া ও  ইংরাজীতে লেখা তার  বহু গ্রন্থ ছাড়াও,  বাংলায় লেখা প্রবন্ধ সংকলন প্রকাশিত হয়েছে।
প্রকাশনা
অন্যান্য প্রকাশনা
দৈনিক জনমভূমি
দৈনিক জনমভূমি (Dainik Janambhumi) হচ্ছে একটি অসমীয়া ভাষার দৈনিক পত্রিকা। যোরহাটের তুলসী নারায়ণ শরমা রোডে অবস্থিত জনমভূমি গ্রুপ অব পাব্লিকেশন নামের প্রতিষ্ঠান এই দৈনিক পত্রিকাটি প্রকাশ করে।
প্ৰকাশ
১৯৭২ সালে দৈনিক জনমভূমি পত্রিকাটি প্রথম প্রকাশিত হয়। কনক চন্দর ডেকা এবং দেবেশ্বর শর্মা যৌথভাবে এটা প্রতিষ্ঠা করেছিলেন। প্রথমে পত্রিকাটি কেবল যোরহাট থেকে প্রকাশিত পেয়েছিল। পত্রিকাটির প্রচলন এবং জন প্রিয়তা দেখে বর্তমানে এটা একসাথে তিনিচুকীয়া, যোরহাট এবং গুয়াহাটি থেকে প্রকাশিত হচ্চে।
ধরণ
পত্রিকাটি সমগ্র উত্তর পূর্ব ভারতের বিষয়, সাথে ভারতীয় ও অন্তর্জাতিক খবরাদি পরিবেশন করে আসছে। বর্তমানে দৈনিক জনমভূমির ইণ্টারনেট সংস্করণ বেরিয়েছে।
চিকিৎসাবিজ্ঞানে নোবেল পুরস্কার
thumb|right|250px|[[এমিল ফন বেরিং, চিকিৎসাবিজ্ঞানে নোবেল বিজয়ী প্রথম বিজ্ঞানী। ডিপথেরিয়া রোগের চিকিৎসা বিষয়ে গবেষণার জন্য পুরস্কার পেয়েছিলেন।]] চিকিৎসাবিজ্ঞানে নোবেল পুরস্কার (Nobelpriset i fysiologi eller medicin) নোবেল ফাউন্ডেশন দ্বারা পরিচালিত, কারোলিন্সকা ইনস্টিটিউটে নোবেল পরিষদ দ্বারা প্রদত্ত, চিকিৎসা বিজ্ঞান ও ঔষধক্ষেত্র অসামান্য আবিষ্কারের জন্য বছরে একবার ভূষিত করা হয়। চিকিৎসাবিজ্ঞানের সবচেয়ে সম্মানজনক পুরস্কার হিসেবে এটি সর্বজনস্বীকৃত। ১৮৯৫ সালে ডায়নামাইটের আবিষ্কারক সুইডীয় রসায়নবিদ আলফ্রেদ নোবেল যে পাঁচটি ক্ষেত্রে পুরস্কার প্রদানের ব্যাপারে দলিলে উল্লেখ করে গিয়েছিলেন তন্মধ্যে এটি একটি। নোবেল ব্যক্তিগতভাবে পরীক্ষামূলক চিকিৎসা বিজ্ঞানে আগ্রহী ছিলেন এবং পরীক্ষাগারেও বৈজ্ঞানিক আবিষ্কার ও অগ্রগতির জন্য একটি পুরস্কার প্রতিষ্ঠা করতে চেয়েছিলেন। নোবেল পুরস্কার ১০ ডিসেম্বর নোবেলের মৃত্যু বার্ষিকীতে বার্ষিক অনুষ্ঠানে একটি ডিপ্লোমা এবং একটি আর্থিক পুরস্কারের সার্টিফিকেটসহ প্রাপক/প্রাপকগণকে প্রদান করা হয়। প্রদত্ত মেডেলের সম্মুখ দিকে থাকে আলফ্রেদ নোবেলের খোদিত ছবি যা পদার্থবিজ্ঞান, রসায়ন বা সাহিত্যের জন্য প্রদত্ত মেডেলের মতই; তবে অন্য পাশটা আলাদা। সেই পাশে মেধাবী এক চিকিৎসকের প্রতিকৃতি দেখা যায়, যে নিজের কোলে রাখা একটি উন্মুক্ত বই ধরে আছে এবং একই সাথে পাথরের বুক চিড়ে প্রবহমান পানি দিয়ে একটি মেয়ের তৃষ্ণা মেটানোর চেষ্টা করছে।
২০১৯ সাল পর্যন্ত, ১১০টি চিকিৎসাবিজ্ঞানে নোবেল পুরস্কার প্রদান করা হয়েছে ২০৭ জন পুরুষ ও ১২ জন নারীর মাঝে। ১৯০১ সালে জার্মান শারীরবিজ্ঞানী এমিল ফন বেরিংকে "সিরাম চিকিৎসা" বিষয়ে গবেষণা ও ডিপথেরিয়া রোগের বিরুদ্ধে কার্যকর টিকা উদ্ভাবনের জন্য প্রথমবারের মতো চিকিৎসাবিজ্ঞানে নোবেল পুরস্কার প্রদান করা হয়। প্রথম নারী হিসেবে চিকিৎসাবিজ্ঞানে নোবেল পুরস্কার পান অস্ট্রীয়-হাঙ্গেরীয়-মার্কিন বিজ্ঞানী গের্টি কোরি; তিনি মধুমেহ বা ডায়াবেটিস চিকিৎসার ঔষধসহ অনেক দিক, গুরুত্বপূর্ণ গ্লুকোজ বিপাকে ব্যাখ্যার জন্য ১৯৪৭ সালে এ পুরস্কার পান।
কিছু পুরস্কার বিতর্কিত হয়েছে। এর মধ্যে ১৯৪৯-এ আন্তোনিও এগাস মনিজের পুরস্কার অন্তর্ভুক্ত, চিকিৎসা সংস্থা থেকে প্রতিবাদ সত্ত্বেও তিনি প্রিফন্টাল লিউকোটমির জন্য পুরস্কৃত হন। অন্যান্য বিতর্কের মধ্যে পুরস্কার অন্তর্ভুক্ত নিয়ে মতবিরোধ একটি। ১৯৫২ সালের বিজয়ী সেলমান ওয়াক্সমানের নামে আদালতে মামলা করা হয় এবং অর্ধেক পেটেন্টের অধিকার তার সহ-আবিষ্কারক আলবার্ট শাৎসকে প্রদান করা হয়, যিনি নোবেল পুরস্কার দ্বারা স্বীকৃত ছিলেন না। ১৯৬২ সালের পুরস্কার বিজয়ী হলেন জেমস ওয়াটসন, ফ্রান্সিস ক্রিক ও মরিস উইলকিন্স, ডিএনএ গঠন এবং বৈশিষ্ট্যাবলীতে তাদের কাজের জন্য, যারা অন্যদের কাজের অবদান স্বীকার করেননি, বিশেষ করে অসওয়াল্ড আভারি ও রোজালিন্ড ফ্রাঙ্কলিন যারা মনোনয়ন সময় মৃত ছিলেন। নোবেল পুরস্কার নিয়মানুসারে মৃতদের মনোনয়ন নিষেধ, সেদিক থেকে আয়ুস্কাল একটি সম্পদ, যেহেতু আবিষ্কারের ৫০ বছর পরও পুরস্কার প্রদান করা হচ্ছে। এছাড়াও এক পুরস্কার সর্বোচ্চ তিন প্রাপকদের মধ্যে প্রদান করা যায়, এবং গত অর্ধ শতাব্দীর থেকে বিজ্ঞানীদের মধ্যে দল হিসেবে কাজ করার একটি ক্রমবর্ধমান প্রবণতা আছে, ফলে এই নিয়মের দ্বারা বিতর্কিত বাদ দিতে হচ্ছে।
পটভূমি
আলফ্রেড নোবেল সুইডেনের স্টকহোমের একটি ইঞ্জিনিয়ার পরিবারের ২১ অক্টোবর ১৮৩৩ সালে জন্মগ্রহণ করেন। তিনি একজন রসায়নবিদ, প্রকৌশলী এবং উদ্ভাবক ছিলেন এবং তিনি জীবদ্দশায় প্রচুর সম্পদশালী হন, বেশিরভাগই তার ৩৫৫টি উদ্ভাবন থেকে, যার মধ্যে ডিনামাইট সবচেয়ে বিখ্যাত। তিনি পরীক্ষামূলক শারীরবিজ্ঞানে আগ্রহী ছিলেন এবং রক্ত পরীক্ষা সম্পন্ন করার জন্য ফ্রান্স এবং ইতালিতে নিজের গবেষণাগার স্থাপন করেন। বৈজ্ঞানিক ফলাফল রাখার পাশাপাশি, তিনি রাশিয়া ইভান পাভলভের গবেষণাগারে অনুদান উদার ছিলেন ও গবেষণাগারের বৈজ্ঞানিক আবিষ্কারের অগ্রগতি সম্পর্কে আশাবাদী ছিলেন।
১৮৮৮ সালে তিনি মৃতদের তালিকা দেখে বিস্মত হন, যা একটি ফরাসি পত্রিকায় এ মার্চেন্ট অব ডেথ ইজ ডেড শিরোনামে প্রকাশিত হয়। যেহেতু নোবেলের ভাই লুডভিগ মারা যায়, এই নিবন্ধটি তাকে ভাবিয়ে তোলে এবং খুব সহজেই বুঝতে পারেন যে ইতিহাসে তিনি কীভাবে স্মরণীয় হতে চান। যা তাকে তার উইলটি পরিবর্তন করতে অনুপ্রাণিত করে। নোবেল তার সর্বশেষ উইলে উল্লেখ করেন যে তার সকল সম্পদ পুরস্কার আকারে দেয়া হবে যারা পদার্থবিজ্ঞান, রসায়ন, চিকিৎসাবিজ্ঞান, শান্তি ও সাহিত্যে বৃহত্তর মানবতার স্বার্থে কাজ করবেন। যদিও নোবেল তার জীবদ্দশায় অনেক গুলো উইল লিখে গিয়েছিলেন, সর্বশেষটা লেখা হয়েছিল তার মৃত্যুর মাত্র এক বছর আগে। ২৬ এপ্রিল ১৮৯৭-এর আগ পর্যন্ত সন্দেহ প্রবনতার জন্য নরওয়েজীয় সংসদ থেকে এই উইল অনুমোদন করা হয় নি।
নোবেলের মৃত্যুর পর, নোবেল ফাউন্ডেশন স্থাপন করা হয় অর্পিত সম্পদের পরিচালনা করতে। ১৯০০ সালে, নোবেল ফাউন্ডেশনের নব নির্মিত বিধি সুয়েডীয় রাজা দ্বিতীয় অস্কার কর্তৃক জারী করা হয়। নোবেলের উইল অনুযায়ী, সুইডেনের একটি মেডিকেল স্কুল এবং গবেষণা কেন্দ্র, কারোলিন্সকা ইনষ্টিটিউটকে শরীরবিদ্যা এবং চিকিৎসাবিদ্যায় পুরস্কার দেয়ার দ্বায়িত্ব অর্পণ করা হয়। আজ যা সাধারণত চিকিৎসাবিজ্ঞান নোবেল পুরস্কার হিসাবে উল্লেখ করা হয়।
মনোনয়ন এবং নির্বাচন
এটা গুরুত্বপূর্ণ ছিল যে নোবেল পুরস্কার একটি "আবিষ্কার" জন্য পুরস্কৃত করা হবে, যা "মানবজাতির জন্য সর্বশ্রেষ্ঠ উপকার"। উইলের বিধান অনুযায়ী, শুধুমাত্র নির্বাচন ব্যক্তিগণ পুরস্কারের জন্য মনোনীত করার যোগ্য। এর মধ্যে বিশ্বের অ্যাকাডেমিক সদস্যগণ অন্তর্ভুক্ত, সুইডেন, ডেনমার্ক, নরওয়ে, আইসল্যান্ড এবং ফিনল্যান্ডের চিকিৎসাবিজ্ঞানের অধ্যাপক, এর সাথে সাথে অন্যান্য অঞ্চলের নির্বাচিত বিশ্ববিদ্যালয় এবং গবেষণা প্রতিষ্ঠানের অধ্যাপকগণ। এছাড়াও বিগত নোবেল বিজয়ীরা মনোনীত হতে পারে। ১৯৭৭ সাল পর্যন্ত, কারোলিন্সকা ইনষ্টিটিউটের সব অধ্যাপকদের একসঙ্গে চিকিৎসাবিজ্ঞানে নোবেল পুরস্কার প্রদানের বিষয়ে সিদ্ধান্ত নিয়েছে। সেই বছর, সুইডীয় আইন পরিবর্তনের ফলে ইনস্টিটিউট নোবেল পুরস্কার সংক্রান্ত যেকোনো নথি উন্মুক্ত করতে বাধ্য হয় এবং এটি পুরস্কারের কাজ করার জন্য একটি আইনত স্বাধীন সংস্থা স্থাপন করার জন্য প্রয়োজন ছিলো বলে মনে করা হয়। অতএব, কারোলিন্সকা ইনষ্টিটিউটের ৫০ জন অধ্যাপক নিয়ে নোবেল পরিষদ গঠন করা হয়। এটা ৫ সদস্যের নোবেল কমিটি নির্বাচিত করে, যারা মনোনীত মূল্যায়ন করবে, প্রতিষ্ঠানের সচিব এবং প্রতি বছর ১০ জন সদস্য প্রার্থীর মূল্যায়নে সহায়তা করবে। ১৯৬৮ সালে, একটি বিধান যুক্ত হয়, যেখানে বলা হয় তিন ব্যক্তির বেশীকে একটি নোবেল পুরস্কার প্রাদান করা যাবে না।
পুরস্কার
একজন মেডিসিন বা শারীরবিদ্যা নোবেল পুরস্কার বিজয়ী একটি স্বর্ণপদক, একটি উদ্ধৃতি বহনকারী ডিপ্লোমা, এবং অর্থের সমষ্টি অর্জন করে। এগুলি স্টকহোম কনসার্ট হলে পুরস্কার অনুষ্ঠানের সময় প্রদান করা হয়।
পুরস্কার প্রাপক
চিকিৎসাবিজ্ঞানে নোবেল বিজয়ীদের তালিকা
বেসবল (বল)
এটি হলো বেসবল খেলায় ব্যবহৃত একটি বল । বেসবল বলটিতে একটি রাবার বা কর্কের কেন্দ্র রয়েছে যা গোচর্ম দ্বারা আবৃত ও সুতার মাধ্যমে সেলাইকৃত। একটি সাধারণ বেসবলের পরিধি প্রায় ৯ ইঞ্চি (২২৯-২৩৫ মিমি), ব্যাস প্রায় ২ ইঞ্চি (৭৩-৭৫ মিমি) এবং ভর ১৪২-১৪৯ গ্রাম। একটি বেসবল ১০৮ টি সেলাই দ্বারা গোচর্মের মাধ্যমে আবদ্ধ।
চামড়ার আচ্ছাদনটি সাধারণত দুটি রঙিন চিনাবাদাম আকারের টুকরা একসাথে সেলাই এর মাধ্যমে তৈরি, সেলাই এর জন্য সাধারণত লাল বর্ণযুক্ত সুতো ব্যবহৃত হয়।
ইতিহাস
বেসবলের ১৮০০ র দশকের প্রথমদিকে, বেসবলগুলির আকার, আকার, ওজন এবংংউউৎপাদনে ুর্দান্ত বৈচিত্র ছিল। প্রারম্ভিক বেসবলগুলি রাবার কোর থেকে পুরানো, গলে যাওয়া জুতা থেে তৈরি করা হয়েছিল, সুতা এবং চামড়ায় জড়িয়ে ছিল। মাছের চোখ কিছু জায়গায় কোর হিসাবে ব্যবহৃত হত। পিচাররা সাধারণত তাদের নিজস্ব বল তৈরি করত, যা খেলা জুড়ে ব্যবহৃত হত, খেলা চলার সাথে সাথে নরম হয়ে যায় এবং অবরুদ্ধকরণে আসে। পূর্বের বলের নকশাগুলির মধ্যে অন্যতম জনপ্রিয় ছিল "লেবু খোসার বল", যা আলাদা আলাদা চারটি লাইনের সেলাই ডিজাইনের নামে দেওয়া হয়েছিল। লেবুর খোসার বলগুলি গা ,়, ছোট এবং ওজন অন্যান্য বেসবলের চেয়ে কম ছিল এবং তাদের আরও ভ্রমণ এবং উচ্চতর বাউন্স করার জন্য অনুরোধ জানানো হয়েছিল, যার ফলে খুব উচ্চ স্কোরিং গেম তৈরি হয়েছিল।
১৮৫০850 এর দশকের মাঝামাঝি সময়ে নিউ ইয়র্কের দলগুলি বেসবলকে মানক করার চেষ্টা করেছিল। তারা5 ৫ ৬- রহমান থেকে ঝাঁকনি এবং৮-১১1 ইঞ্চি একটি পরিধি হচ্ছে ছুড়তে হবে নিয়ন্ত্রণ করার সিদ্ধান্ত নিয়েছে। বেসবলগুলি পুরোপুরি হস্তনির্মিত হওয়ায় এখনও অনেকগুলি বৈচিত্র ছিল। আরও রাবার এবং একটি শক্ত বাতাসযুক্ত বলগুলি আরও দ্রুত এবং দ্রুত চলে যায় ("লাইভ বল" হিসাবে পরিচিত), এবং কম রাবার এবং একটি লুজার উইন্ডিং সহ বলগুলি ("মৃত বল" নামে পরিচিত) যতদূর বা দ্রুত ভ্রমণ করেনি। এটি সমস্ত বেসবলের ক্ষেত্রে সাধারণত সত্য। দলগুলি প্রায়শই এই সুবিধা তাদের সুবিধার জন্য ব্যবহার করত, কারণ দলের খেলোয়াড়রা সাধারণত গেমগুলিতে ব্যবহারের জন্য তাদের নিজস্ব বেসবলগুলি তৈরি করে।
বেসবলগুলিতে কারা সাধারণ জায়গার চিত্র -8 স্টিচিং আবিষ্কার করেছেন সে সম্পর্কে কোনও চুক্তি নেই। কিছু iansতিহাসিক বলছেন এটি আবরণটি আরও শক্তিশালী এবং টেকসই করার জন্য জুতো প্রস্তুতকারকের পুত্র এলিস ড্রেক আবিষ্কার করেছিলেন। অন্যরা বলছেন এটি কর্নেল উইলিয়াম এ। কਟਲার আবিষ্কার করেছিলেন এবং ১৮৮৮ সালে উইলিয়াম হারউডের কাছে বিক্রি করেছিলেন। হারউড ম্যাসাচুসেটস-এর নাটিক- এ দেশের প্রথম বেসবল কারখানাটি তৈরি করেছিলেন এবং ফিগার -8 ডিজাইনের সাহায্যে বেসবলগুলিকে জনপ্রিয় ও গণ-উৎপাদনকারী সর্বপ্রথম।
ঘ1876 সালে, জাতীয় লিগ (এনএল) তৈরি করা হয়েছিল, এবং মানক বিধি ও বিধিগুলি কার্যকরভাবে স্থাপন করা হয়েছিল। নিজের বল তৈরি করা খ্যাতিমান বেসবল পিচার এজি স্পাল্ডিং এনএলকে এনএলকে আনুষ্ঠানিক বেসবল হিসাবে তার বলটি গ্রহণ করার জন্য রাজি করেছিলেন। এটি এক শতাব্দী ধরে সেভাবেই ছিল।
1910 সালে, কর্ক-কোর বল চালু হয়েছিল। তারা রাবার কোর বেসবলগুলি ছড়িয়ে দিয়েছে; এবং প্রথম কয়েক বছর সেগুলি ব্যবহৃত হয়েছিল, বলগুলি রাবার কোর বলগুলির থেকে আরও বেশি দ্রুত এবং দ্রুতগতিতে আঘাত করা হয়েছিল। এটি শেষ পর্যন্ত স্বাভাবিক অবস্থায় ফিরে গেল। পিটারগুলি স্পিটবলের ব্যবহারের সাথে খাপ খাইয়ে নিয়ে গেছে, এটি এখন অবৈধ এবং বলটি পরিবর্তনের প্রতি জোর দেওয়া হয়েছে।
1920 সালে, বেসবলগুলিতে কয়েকটি গুরুত্বপূর্ণ পরিবর্তন করা হয়েছিল। এগুলি মেশিন উইন্ডার এবং অস্ট্রেলিয়া থেকে উচ্চতর গ্রেড সুতা ব্যবহার করে তৈরি করা শুরু হয়েছিল। যদিও এই বলগুলি গেমটির প্রভাব ফেলেছিল তার কোনও প্রমাণ নেই, তবে আক্রমণাত্মক পরিসংখ্যান 1920 সালের দশকে উঠেছিল এবং খেলোয়াড়রা এবং ভক্তরাও একইভাবে বিশ্বাস করেছিলেন যে নতুন বলগুলি ব্যাটারদের বল আরও দূরে আঘাত করতে সহায়তা করেছিল।
1925 সালে, মিল্টন রিচ তার "কুশন কর্ক" কেন্দ্রটি পেটেন্ট করেছিলেন। এটি একটি কর্ক কোর যা কালো রাবার দ্বারা বেষ্টিত ছিল, তারপরে লাল রাবারের অন্য স্তর।
১৯৩34 সালে, ন্যাশনাল লীগ এবং আমেরিকান লীগ একটি সমঝোতায় আসে এবং বেসবলকে মানক করে তোলে। তারা একটি কুশন কর্ক সেন্টারে সম্মত হয়েছিল; সুতোর দুটি মোড়ক; একটি বিশেষ রাবার সিমেন্ট লেপ; সুতার আরও দুটি মোড়ক; এবং, অবশেষে, একটি ঘোড়াঘাট কভার।
সমঝোতার পর থেকে বেসবলগুলি কয়েকটি ছোট পরিবর্তন থেকে গেছে। দ্বিতীয় বিশ্বযুদ্ধের সময়, মার্কিন যুক্তরাষ্ট্র বেসবলগুলি সহ যুদ্ধ-সম্পর্কিত পণ্যগুলির জন্য রাবারের ব্যবহার নিষিদ্ধ করেছিল। সুতরাং 1943 সালে, রাবার ব্যবহারের পরিবর্তে বেস্বলগুলি রাবারের মতো বলতার শেল দিয়ে তৈরি করা হয়েছিল (গল্ফ বলগুলিতেও ব্যবহৃত হয়), যা একটি বিশেষ ধরনের গ্রীষ্মমন্ডলীয় গাছ থেকে প্রাপ্ত। মারাত্মক আঘাত হ্রাস সেই বছর।
1944 সালে সিন্থেটিক রাবারের প্রবর্তনের ফলে বেসবলগুলি স্বাভাবিক অবস্থায় ফিরে আসে। নিয়মিত বলে ফিরে আসা এবং সক্রিয় দায়িত্ব থেকে খেলোয়াড়দের ফিরে আসার পরে অপরাধটি স্বাভাবিক অবস্থায় ফিরে আসত।
1974 সালে ছুড়তে হবে কভার করতে horsehide থেকে সুইচড হয় গোচর্ম ।
1976 সালে, এমএলবি তাদের বেসবলগুলি তৈরির জন্য স্পালডিং ব্যবহার বন্ধ করে এবং রাউলিংগুলি ব্যবহার শুরু করে।
ওভারভিউ
থাম্ব|250x250পিক্সেল| দুটি বেসবলের অর্ধেক; ঐতিহ্যবাহী কর্ক কেন্দ্রিক (বাম) এবং রাবার কেন্দ্রিক (ডান) কুশনযুক্ত কাঠের কোরগুলি 19 শতকের শেষ দিকে ক্রীড়া সরঞ্জাম নির্মাতা স্পাল্ডিং প্রাক্তন বেসবল তারকা এজি স্পাল্ডিং দ্বারা প্রতিষ্ঠিত সংস্থা দ্বারা পেটেন্ট করা হয়েছিল। সাম্প্রতিক বছরগুলিতে, বেসবলগুলি তৈরি করতে বিভিন্ন সিন্থেটিক উপকরণ ব্যবহৃত হয়েছে; তবে এগুলিকে সাধারণত নিম্ন মানের হিসাবে বিবেচনা করা হয়, দুটি লাল ঘন থ্রেড দিয়ে সেলাই করা হয় এবং প্রধান লিগগুলিতে ব্যবহৃত হয় না। বিভিন্ন ধরনের উপকরণ ব্যবহার করা বেসবলের কর্মক্ষমতাকে প্রভাবিত করে। সাধারণত একটি শক্ত-ক্ষত বেসবল দ্রুত ব্যাট ছেড়ে চলে যায় এবং আরও দূরে উড়ে যায়। যেহেতু বর্তমানে ব্যবহৃত বেসবলগুলি গত বছরের তুলনায় ক্ষততর ক্ষতিকারক, বিশেষত ১৯০০-এর মধ্যবর্তী সময়ে মৃত-বলের যুগটি প্রচলিত ছিল, তাই লোকেরা প্রায়শই বলে যে বলটি " রসালো " । সিমগুলির উচ্চতা কোনও ঘড়ির পিচও কতটা ভাল করতে পারে তাও প্রভাবিত করে। কলেজ লিগের মাধ্যমে সাধারণত লিটল লিগে, পেশাদার লিগগুলিতে ব্যবহৃত বলের চেয়ে সীমগুলি উল্লেখযোগ্যভাবে বেশি হয়।
খেলাধুলার প্রথম দিকের বছরগুলিতে, প্রতিটি খেলায় সাধারণত একটি করে বল ব্যবহৃত হত, যদি না এটি ব্যবহারের জন্য খুব বেশি ক্ষতিগ্রস্থ হয়; স্ট্যান্ডগুলিতে আঘাত করা বল টিম কর্মচারীরা পুনরায় খেলায় ফিরিয়ে আনার জন্য পুনরুদ্ধার করেছিলেন, যেমনটি অন্যান্য খেলাধুলায় এখনও করা হয় in গেমটি চলাকালীন, একটি সাধারণ বল ময়লার কারণে বর্ণহীন হয়ে উঠত এবং প্রায়শই তামাকের রস এবং খেলোয়াড়দের দ্বারা প্রয়োগ করা অন্যান্য সামগ্রী; ক্ষয়ক্ষতিও ঘটবে, যার ফলে সামান্য রিপস এবং সীম ফেটে পড়ে। এটি গেমসের সময় পিচারদের একটি সুবিধা দেওয়ার সময় অপরাধকে কমিয়ে দেয়। যাইহোক, 1920 সালে ব্যাটার রে চ্যাপম্যানের মাথায় পিচ মারার পরে মৃত্যুর পরে, সম্ভবত গোধূলির সময় বলটি দেখাতে অসুবিধার কারণে নোংরা বা জীর্ণ বেসবলগুলি প্রতিস্থাপনের চেষ্টা করা হয়েছিল।
১৯০৯ সালে, ক্রীড়া ম্যাগনেট এবং প্রাক্তন খেলোয়াড় আলফ্রেড জে রিচ পানামায় আইভরি কেন্দ্রিক "আইভরি বাদাম" পেটেন্ট করেছিলেন এবং পরামর্শ দিয়েছেন এটি কর্কের চেয়ে বেসবলে আরও ভাল হতে পারে। যাইহোক, ফিলাডেলফিয়া অ্যাথলেটিক্স সভাপতি বেঞ্জামিন এফ Shibe, যিনি উদ্ভাবিত হয়েছিল এবং পেটেন্ট কর্ক বল কেন্দ্রিক, মন্তব্য, "আমি শুধু যত তাড়াতাড়ি লিগ একটি 'হাতির দাঁত বাদাম' বেসবল দত্তক গ্রহণ করা জন্য চেহারা তারা একটি দত্তক গ্রহণ করা যেমন ফেরো কংক্রিট ব্যাট এবং ইস্পাত স্পাইকযুক্ত একটি বেস বেস । " উভয় লীগ 1910 সালে শিবের কর্ক কেন্দ্রিক বল গ্রহণ করেছিল।
বিংশ শতাব্দী জুড়ে, মেজর লীগ বেসবল দুটি প্রযুক্তিগতভাবে অভিন্ন, তবে আলাদাভাবে চিহ্নিত বল ব্যবহার করেছিল। আমেরিকান লিগের "অফিশিয়াল আমেরিকান লীগ" এবং আমেরিকান লীগের রাষ্ট্রপতির স্বাক্ষর নীল কালিতে ছিল, যখন জাতীয় লীগের বেসবলগুলিতে "অফিশিয়াল ন্যাশনাল লীগ" এবং কালো কালিতে জাতীয় লীগের সভাপতির স্বাক্ষর ছিল। বব ফেলার বলেছিলেন যে ১৯৩০-এর দশকে তিনি যখন নড়বড়ে ছিলেন, তখন ন্যাশনাল লিগের বেসবলের লেসগুলি কালো ছিল, লাল রঙের সাথে জড়িত ছিল; আমেরিকান লিগের বেসবলের লেসগুলি নীল এবং লাল ছিল। ২০০০ সালে, মেজর লীগ বেসবল লীগ সভাপতির অবস্থান নির্মূল করার জন্য এর কাঠামো পুনর্গঠন করে এবং উভয় লিগের জন্য একটি বলের স্পেসিফিকেশনে পরিবর্তন করে। বর্তমান নিয়মের অধীনে একটি বড় লিগ বেসবলের ওজন , এবং    পরিধি (  ব্যাস  )। বেসবলে 108 টি ডাবল সেলাই বা 216 স্বতন্ত্র সেলাই রয়েছে।
পেশাদার খেলায় ব্যবহৃত বলগুলিকে "কাঁপানো কাদা" নামে পরিচিত একটি কাদা দিয়ে ঘষে দেওয়া হয়, যা সাধারণত প্রতিটি খেলার আগে আম্পায়ার দ্বারা প্রয়োগ করা হয় এবং এটি কলসটির খপ্পরটিকে সাহায্য করার উদ্দেশ্যে তৈরি হয়।
বিভিন্ন ধরনের বেসবল ব্যবহৃত হয়।
বিখ্যাত বলসমূহ
এমএলবি মাইলফলকগুলিতে বেঁধে থাকা বেসবলগুলি ধরা বা ধরার চেষ্টা করার বেশ কয়েকটি ঐতিহাসিক উদাহরণ রয়েছে:
স্ট্যান্ড বাই মি ডোরেমন ২
স্ট্যান্ড বাই মি ডোরেমন ২ হচ্ছে একটি জাপানি ত্রিমাত্রিক অ্যানিমে চলচ্চিত্র যা, ডোরেমন মাঙ্গা সিরিজের দ্বিতীয় বিশেষ ত্রিমাত্রিক চলচ্চিত্র হিসেবে মুক্তি প্রাপ্ত হয়েছে।এই চলচ্চিত্রটির অধিকাংশ বিষয় ২০০০ সালে মুক্তিপ্রাপ্ত ডোরেমন: অ্যা গ্রান্ডমাদার'স রিকালেকশন্স এবং ২০০২ সালে মুক্তিপ্রাপ্ত ডোরেমন: দ্য ডে হোয়েন আই ওয়াজ বর্ন সংক্ষিপ্ত চলচ্চিত্র এর উপর ভিত্তি করে নির্মিত হয়েছে।
৭ আগস্ট ২০২০- এ চলচ্চিত্রটি মুক্তি দেয়ার পরিকল্পনা থাকলেও বিশ্বব‍্যাপী করোনা ভাইরাস ছড়িয়ে পড়ার ফলে চলচ্চিত্রটির মুক্তি দেয়া হয়নি। ৭ আগস্ট ২০২০ তারিখে ডোরেমনের সাধারণ ও ৪০ তম চলচ্চিত্র ডোরেমন: নোবিতা'স নিউ ডাইনোসর মুক্তি দেয়া হয়, যা করোনা ভাইরাসের কারণে ৬ মার্চ ২০২০ তারিখে মুক্তি দেয়া সম্ভব হয়নি।অবশেষে,এই ত্রিমাত্রিক চলচ্চিত্রটি ২০ নভেম্বর,২০২০ তারিখ মুক্তি পেয়েছে।
অন্নপূর্ণা ১
অন্নপূর্ণা ১ হল হিমালয়ের অন্নপূর্ণা পর্বতশৃঙ্গের একটি পর্বত। এটি নেপালের উত্তর-মধ্যাংশে হিমালয়ের অন্তর্গত। অন্নপূর্ণা পর্বতশৃঙ্গের পর্বতগুলোর মধ্যে ১৩টি পর্বতের উচ্চতা ৭০০০ মিটারের অধিক এবং অন্নপূর্ণা ১ এর উচ্চতা ৮০৯১ মিটার। এছাড়া এই পর্বতশৃঙ্গে ৬০০০ মিটারের অধিক আরো ১৬টি পর্বত রয়েছে। অন্নপূর্ণা পর্বতশৃঙ্গের দৈর্ঘ্য ৫৫ মিলোমিটার। এই পর্বতশৃঙ্গের পশ্চিম পার্শ্ব দিয়ে কালি গান্ধাকি নদী প্রবাহিত হয়েছে, যার ফলে সৃষ্টি হয়েছে পৃথিবীর সবচেয়ে গভীর ঘাটের। উত্তর দিয়ে প্রবাহিত হয়েছে মারসিয়াংদি নদী। দক্ষিণে রয়েছে পোখারা উপত্যকা। পশ্চিম পাশে অন্নপূর্ণা পর্বতশৃঙ্গের মাধ্যমে তৈরি হয়েছে এক বিশাল অববাহিকা, যার নাম অন্নপূর্ণা অভয়ারণ্য।
অন্নপূর্ণা ১ পৃথিবীর দশম উচ্চতম পর্বত। সমুদ্রপৃষ্ঠ থেকে এর উচ্চতা ৮০৯১ মিটার। অন্নপূর্ণা পর্বতশৃঙ্গের পুরো এলাকা ৭,৬২৯ বর্গ কিলোমিটার অন্নপূর্ণা সংরক্ষিণ অঞ্চল নামে একটি প্রকল্পের আওতায় সংরক্ষিত। এটি নেপালের প্রথম ও সবচেয়ে বড় সংরক্ষিত অঞ্চল। এই সংরক্ষিত অঞ্চলটি ট্রেকিং-এর জন্য বিশ্বখ্যাত। বিশ্বের বিভিন্ন দেশ থেকে ট্রেকাররা এই অঞ্চলে ট্রেকিং-এর উদ্দেশ্যে আসে।
ঐতিহাসিক প্রেক্ষাপটে, পর্বতারোহণের দিক থেকে পৃথিবীর সবচেয়ে কঠিন পর্বতগুলোর কয়েকটি এই অন্নপূর্ণা পর্বতশৃঙ্গের অন্তর্গত। তবে সাম্প্রতিককালে কাঞ্চনজঙ্ঘার মৃত্যুহার অন্নপূর্ণার চেয়ে কিছু বেশি বলে প্রতীয়মান হয়। মার্চ ২০১২ নাগাদ, অন্নপূর্ণা ১ পর্বতে ১৯১ জন পর্বতারোহী আরোহণের প্রচেষ্টা চালিয়েছে। এর মধ্যে ৬১ জন মৃত্যুবরণ করেছে। তাই অন্নপূর্ণার মৃত্যুহার ৩২%, যা পৃথিবীর অন্য যেকোন আট হাজারী পর্বতশৃঙ্গের চেয়ে বেশি। বহু পর্বতারোহীদের মতে, অন্নপূর্ণা ১ এর দক্ষিণ পার্শ্ব দিয়ে আরোহণ বিশ্বের সবচেয়ে কঠিন। ২০১৪ সালের অক্টোবরে কমপক্ষে ৩৯ জন অভিযাত্রী অন্নপূর্ণা অঞ্চলে ট্রেকিং করার সময় তুষারঝড় ও হিমবাহের কবলে পড়ে মারা যান। ট্রেকিং-এর ক্ষেত্রে এটি নেপালের ইতিহাসে সবচেয়ে বড় দুর্ঘটনা।
অন্নপূর্ণা একটি সংস্কৃত শব্দ, যার আভিধানিক অর্থ “খাদ্যময়”। তবে অন্নপূর্ণা দ্বারা ফসলের দেবীকে বুঝানো হয়। অন্নপূর্ণা দেবী হল সার্বজনীন অন্নের বিধাতা। তিনি অন্ন দান করেন। তিনি ছাড়া পৃথিবীতে দুর্ভিক্ষ নেমে আসে। দেবী অন্নপূর্ণার সবচেয়ে জনপ্রিয় মন্দির ভারতের বারাণসীতে গঙ্গার তীরে অবস্থিত।
ভূগোল
অন্নপূর্ণা পর্বতশৃঙ্গে ছয়টি পর্বত রয়েছে যেগুলোর উচ্চতা ৭২০০ মিটারের অধিক:
অন্নপূর্ণার কম উচ্চতার অন্যান্য উল্লেখযোগ্য পর্বত:
পর্বতারোহণ অভিযান
অন্নপূর্ণা ১ প্রথম কোন ৮০০০-মিটার পর্বত যেটার চূড়ায় মানুষ সফলভাবে আরোহণ করতে সমর্থ হয়। ফরাসী পর্বতারোহী মাউরিস হার্যোগ এবং লুইস ল্যাচেনাল ১৯৫০ সালের ৩ জুন অন্নপূর্ণা ১-এর চূড়ায় আরোহণ করেন। তাদের এই অভিযানে আরো ছিলেন লিওনেল টেরা, গ্যাস্টন রেবুয়াত, মার্সেল ইচাখ, ইয়ান কোজি, মার্সেল শাটজ, জ্যাকস উডোট এবং ফ্রান্সিস নোয়েল। এই অভিযানের নেতৃত্বে ছিলেন মাউরিস হার্যোগ। ইচাখ এই অভিযানের একটি প্রামাণ্যচিত্র নির্মাণ করেন। পরবর্তী তিন বছরে এটিই ছিল মানুষের জয় করা সর্বোচ্চ পর্বত।
অন্নপূর্ণার দক্ষিণ পার্শ্ব দিয়ে সর্বপ্রথম আরোহণ করেন পর্বতারোহী ডন উইলিয়ামস এবং ডগলাস হ্যাস্টন, ১৯৭০ সালে। এই ব্রিটিশ অভিযানের নেতৃত্বে ছিলেঙ্ক্রিস বোনিংটন এবং ইয়ান ক্লাউ। ইয়ান ক্লাউ চূড়া থেকে অবতরণের সময় মৃত্যুবরণ করেন।
১৯৭৮ সালে আমেরিকান উইমেন্স হিমালায়ান এক্সপিডিশন-এর একটি দল অন্নপূর্ণা জয় করে। এর ফলে প্রথমবারের মত আমেরিকান কোন দল অন্নপূর্ণা জয়ের গৌরব লাভ করে। এই অভিযানের নেতৃত্বে ছিলেন আর্লিন ব্লুম। এই অভিযানের প্রথম দলে ছিলেন ভেরা কোমারকোভা, আইরিন মিলার, শেরপা মিংমা সেরিং ও চেওয়াং রিঙিং। এই দলটি ১৯৭৮ সালের ১৫ অক্টোবর অন্নপূর্ণা ১-এর চূড়ায় আরোহণ করে। অভিযানের দ্বিতীয় দলে ছিলেন অ্যালিসন চ্যাডউইক এবং ভেরা ওয়াটসন। এই দলটি পর্বতে আরোহণের সময়ই মৃত্যুমুখে পতিত হয়।
১৯৮১ সালে একটী পোলিশ অভিযাত্রীর দল অন্নপূর্ণায় আরোহণের নতুন একটি পথ আবিষ্কার করে। এই দলে ছিলেন মাসিয়াজ বারবেকা এবং বোগুসলো প্রোবুলস্কি। তাদের আবিষ্কৃত পথটি ১৯৮১ সালে হিমালয়ের সেরা অর্জন হিসেবে স্বীকৃত হয়। ১৯৮৭ সালে পোলিশ পর্বতারোহী জার্যি এবং হ্যাজের প্রথমবারের মত অন্নপূর্ণায় শীতকালে আরোহণ করেন। অন্নপূর্ণার দক্ষিণ পার্শ্ব দিয়ে প্রথমবারের মত একা আরোহণ করেন পর্বতারোহী স্লোভেনিয়ান তোমাজ হিউমার।
যদুবয়রা ইউনিয়ন
যদুবয়রা ইউনিয়ন বাংলাদেশের খুলনা বিভাগের কুষ্টিয়া জেলার কুমারখালী উপজেলার একটি প্রশাসনিক অঞ্চল। এটি ৬৯.৯৩ কিমি২ (২৭.০০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪০,১০৮ জন। ইউনিয়নটিতে মোট গ্রামের সংখ্যা ২০টি ও মৌজার সংখ্যা ১৯টি।
মূলগ্রাম ইউনিয়ন, কসবা
মূলগ্রাম বাংলাদেশের ব্রাহ্মণবাড়িয়া জেলার অন্তর্গত কসবা উপজেলার একটি ইউনিয়ন। ২০১৭ সালে মূলগ্রাম ইউনিয়নকে ভিক্ষুকমুক্ত ঘোষণা করা হয়।
আয়তন
মূলগ্রাম ইউনিয়নের আয়তন ৫,২০৫ একর (২১.০৬ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী মূলগ্রাম ইউনিয়নের মোট জনসংখ্যা ৩১,৯৪৩ জন। এর মধ্যে পুরুষ ১৪,৬২৯ জন এবং মহিলা ১৭,৩১৪ জন। মোট পরিবার ৫,৯৯৫টি। জনসংখ্যার ঘনত্ব প্রতি বর্গ কিলোমিটারে প্রায় ১,৫১৬ জন।
অবস্থান ও সীমানা
কসবা উপজেলার সর্ব-উত্তরে মূলগ্রাম ইউনিয়নের অবস্থান। এ ইউনিয়নের দক্ষিণে বাদৈর ইউনিয়ন ও মেহারী ইউনিয়ন; পশ্চিমে নবীনগর উপজেলার কাইতলা দক্ষিণ ইউনিয়ন, উত্তরে নবীনগর উপজেলার কাইতলা উত্তর ইউনিয়ন, তিতাস নদী ও ব্রাহ্মণবাড়িয়া সদর উপজেলার সুলতানপুর ইউনিয়ন; উত্তর-পূর্বে তিতাস নদী ও ব্রাহ্মণবাড়িয়া সদর উপজেলার বাসুদেব ইউনিয়ন এবং পূর্বে আখাউড়া উপজেলার ধরখাড় ইউনিয়ন অবস্থিত।
শিক্ষা ব্যবস্থা
২০১১ সালের আদমশুমারি অনুযায়ী মূলগ্রাম ইউনিয়নের সাক্ষরতার হার ৪৬.৪%।
শিক্ষা প্রতিষ্ঠান
চারগাছ নুরুল ইসলাম ভূঁইয়া ডিগ্রি কলেজ(১৯৭৩), চারগাছ নুরুল ইসলাম ভূঁইয়া উচ্চ বিদ্যালয়(১৯৪৪), চারগাছ আফিয়া খাতুন বালিকা উচ্চ বিদ্যালয়(১৯৯১), মূলগ্রাম উচ্চ বিদ্যালয়(১৯৭৪), রাইতলা লাল মিয়া পাবলিক উচ্চ বিদ্যালয়(১৯৭১), শ্যামবাড়ী ইসলামিয়া দাখিল মাদ্রাসা(১৯৯৭) মূলগ্রাম আলহাজ্ব আব্দুল মজিদ ভূঞা- মোঃ তাহের উদ্দীন ভূঞা কারিগরি দাখিল মাদ্রাসা(২০০৭)
খাল ও নদী
অদের খাল (চারগাছ বাজারের দক্ষিণ পাশ দিয়ে প্রবাহমান)।
হাট-বাজার
চারগাছ বাজার, মূলগ্রাম বাজার(পুরাতন নামঃ কেরানীর বাজার)
কোচবিহার বিমানবন্দর
কোচবিহার বিমানবন্দর হল পশ্চিমবঙ্গের কোচবিহার শহরের বিমানবন্দর। এটি বৃহত্তর অসম-বাংলা সীমান্ত এলাকায় পরিষেবা দেয়। বিমানবন্দরটি ১৭৩ একর জমির উপর গড়ে উঠেছে।
ইতিহাস
এই বিমানবন্দরের চার্টার বিমানসংস্থাগুলি হল ডেকান অ্যাভিয়েশন (কলকাতা) ও নর্থইস্ট শাটলস (কলকাতা, গুয়াহাটি)।
অবস্থান
এই বিমানবন্দরটি সাধারণ সমুদ্রপৃষ্ঠ থেকে ১৩৮ ফুট (৪২) মিটার উচ্চতায় অবস্থিত।
রানওয়ে
বিমানবন্দরে একটি রানওয়ে রয়েছে। কম্পাসের কাঁটা নিরিখে রানওয়েটির অবস্থান হল ০৪/২২। এই রানওয়েতে বিমান উড্ডোয়ন ও অবতরনের জন্য ইনস্ট্রুমেন্ট ল্যান্ডিং সিস্টের ব্যবস্থা নেই।  রানওয়েটি ১,০৬৯ মিটার দীর্ঘ ও ৩০ মিটার প্রসস্ত।
বিমানবন্দরের অ্যাপ্রোন বা বিমান দাঁড়ানোর স্থানটি ৭০ মিটার দীর্ঘ ও ৬৮ মিটার প্রসস্ত। এই স্থানে একই সঙ্গে দু'টি ডরনিয়ার ডিও-২২৮ বিমান ও একটি এফএক্স-২৭ বিমান দাঁড়াতে পাড়ে।
দস্তক (১৯৯৬-এর চলচ্চিত্র)
দস্তক মহেশ ভাট পরিচালিত ১৯৯৬ সালের ভারতীয় হিন্দি ভাষার মনস্তাত্ত্বিক থ্রিলার চলচ্চিত্র। বিক্রম ভাট রচিত চলচ্চিত্রটি প্রযোজনা করেন মুকেশ ভাট। এতে শ্রেষ্ঠাংশে অভিনয় করেন সুস্মিতা সেন। এটি তার অভিনীত প্রথম চলচ্চিত্র। পার্শ্ব চরিত্রে অভিনয় করেন মুকুল দেব এবং খল চরিত্রে অভিনয় করেন শরদ কাপুর। চলচ্চিত্রটিতে দেখা যায় মানসিক বিকারগ্রস্থ এক ব্যক্তি মিস ইউনিভার্সকে পাওয়ার জন্য একের পর এক খুন করে যাচ্ছে।
সঙ্গীত
দস্তক চলচ্চিত্রের সুর করেছেন রাজেশ রোশন এবং গীত লিখেছেন জাভেদ আখতার। এই অ্যালবামের গানগুলোতে কণ্ঠ দেন কুমার শানু, উদিত নারায়ণ, অভিজিৎ ও অলকা ইয়াগনিক। গানগুলো ব্যাপক জনপ্রিয়তা অর্জন করে।
সুগন্ধি যৌগ
সুগন্ধি যৌগ হল এক বা একাধিক সুগন্ধি বলয় সমন্বিত জৈব যৌগ, যা "মনো- ও পলিসাইক্লিক অ্যারোমেটিক হাইড্রোকার্বন" নামেও পরিচিত। মূল সদস্য হল বেনজিন। হেটেরোয়ারেনেস ঘনিষ্ঠভাবে সম্পর্কিত, যেহেতু সিএস গ্রুপের অন্তত একটি কার্বন পরমাণু অক্সিজেন, নাইট্রোজেন বা সালফার দ্বারা প্রতিস্থাপিত হয়। সুগন্ধি বৈশিষ্ট্য সহ অ-বেনজিন যৌগগুলির উদাহরণ হল একটি হেটেরোসাইক্লিক যৌগ  ফুরান, যার একক অক্সিজেন পরমাণু অন্তর্ভুক্তি সহ একটি পাঁচ-সম্বলীয় বলয় রয়েছে, এবং একটি নাইট্রোজেন পরমাণু ধারণকারী ছয় সদস্যের বলয় সহ একটি হেটেরোসাইক্লিক যৌগ পাইরিডিন।
বেনজিন বলয় মডেল
সংযোগ=//upload.wikimedia.org/wikipedia/commons/thumb/0/07/Benzene_circle.svg/100px-Benzene_circle.svg.png|ডান|থাম্ব|121x121পিক্সেল| [[বেনজিন]] বেনজিন হল সবচেয়ে কম জটিল সুগন্ধি হাইড্রোকার্বন, এবং এটিকেই প্রথম এমন নামকরণ করা হয়েছিল। এর বন্ধনের প্রকৃতি ১৯ শতকে আগস্ট কেকুলে দ্বারা প্রথম স্বীকৃত হয়েছিল। ষড়ভুজ চক্রের প্রতিটি কার্বন পরমাণুতে ভাগ করার জন্য চারটি ইলেকট্রন থাকে। একটি হাইড্রোজেন পরমাণুতে যায় এবং দুটি প্রতিবেশী কার্বনের প্রতিটিতে একটি যায়। এটি একটি ইলেক্ট্রনকে দুটি প্রতিবেশী কার্বন পরমাণুর একটির সঙ্গে ভাগ করে দেয়, এইভাবে একটি কার্বনের সাথে একটি দ্বৈত বন্ধন তৈরি করে এবং অন্যটির সাথে একটি একক বন্ধন ছেড়ে যায়, এই কারণেই বেনজিন অণুর কিছু উপস্থাপনা এটিকে পর্যায়ক্রমে একক ও দ্বৈত বন্ধন সহ একটি ষড়ভুজ হিসাবে চিত্রিত করে ।
কাঠামোর অন্যান্য চিত্রগুলি ষড়ভুজটিকে এর ভিতরে একটি বৃত্তের সঙ্গে চিত্রিত করে, এটি নির্দেশ করে যে ছয়টি ইলেকট্রন বলয় আকারের আণবিক কক্ষের চারদিকে ভাসছে। এটি ছয়টি কার্বন-কার্বন বন্ধনের সমতুল্য প্রকৃতির সমস্ত ১.৫ বন্ড অর্ডারের প্রতিনিধিত্ব করে; সমতা অনুরণন ফর্ম দ্বারা ব্যাখ্যা করা হয়।ইলেকট্রনগুলিকে বলয়ের উপরে ও নীচে ভাসমান হিসাবে কল্পনা করা হয়, তড়িচ্চুম্বকয়ি ক্ষেত্রের সাহায্যে তারা বলয়টিকে সমতল রাখতে অভিনয় করে।
সুগন্ধি হাইড্রোকার্বনের সাধারণ বৈশিষ্ট্য:
বিক্রিয়া
সুগন্ধি বলয় ব্যবস্থা অনেক জৈব বিক্রিয়ায় অংশগ্রহণ করে।
সুগন্ধি প্রতিস্থাপন
সুগন্ধি প্রতিস্থাপনে অ্যারিন বলয়ের একটি প্রতিস্থাপক, সাধারণত হাইড্রোজেন, অন্য একটি প্রতিস্থাপক দ্বারা প্রতিস্থাপিত হয়। দুটি প্রধান প্রকার হল ইলেক্ট্রোফিলিক অ্যারোমেটিক প্রতিস্থাপন, যখন সক্রিয় বিকারক একটি ইলেক্ট্রোফাইল হয় এবং নিউক্লিওফিলিক সুগন্ধি প্রতিস্থাপন, যখন বিকারক একটি নিউক্লিওফাইল হয়। র‍্যাডিকাল-নিউক্লিওফিলিক সুগন্ধি প্রতিস্থাপন, সক্রিয় বিকারক একটি র‍্যাডিকাল। ইলেক্ট্রোফিলিক অ্যারোমেটিক প্রতিস্থাপনের একটি উদাহরণ হল স্যালিসিলিক অ্যাসিডের নাইট্রেশন:
হাইড্রোজেনেশন
অ্যারেনের হাইড্রোজেনেশন সম্পৃক্ত বলয় তৈরি করে। যৌগ ১-ন্যাপথল সম্পূর্ণরূপে ডেকালিন-ওল আইসোমারের মিশ্রণে হ্রাস পায়।
জলীয় সোডিয়াম হাইড্রোক্সাইডের উপস্থিতিতে রানি নিকেলের সাথে হাইড্রোজেনযুক্ত যৌগ রেসোরসিনোল একটি এনোলেট তৈরি করে, যা মিথাইল আয়োডাইডের সঙ্গে ২-মিথাইল-১,৩-সাইক্লোহেক্সান্ডিওনে অ্যালকিলেটেড হয়:
সাইক্লোডডিশন
সাইক্লোডডিশন প্রতিক্রিয়া সাধারণ নয়। অস্বাভাবিক তাপীয় ডাইলস-অ্যারেনের অ্যাল্ডার প্রতিক্রিয়া ওয়াগনার-জাউরেগ বিক্রিয়ায় পাওয়া যায়। অ্যালকিনের সাথে অন্যান্য আলোক রাসায়নিক সাইক্লোঅ্যাডিশন প্রতিক্রিয়া এক্সাইমারের মাধ্যমে ঘটে।
ডিরোম্যাটাইজেশন
ডিরোম্যাটাইজেশন বিক্রিয়ায় বিক্রিয়কের সুগন্ধি বৈশিষ্ট স্থায়ীভাবে হারিয়ে যায়।
বেনজিন ও বেনজিনে থেকে উদ্ভূত
বেনজিন ডেরিভেটিভের কেন্দ্রীয় বেনজিন কোরের সঙ্গে এক থেকে ছয়টি বিকল্প যুক্ত থাকে। শুধুমাত্র একটি প্রতিস্থাপক সহ বেনজিন যৌগগুলির উদাহরণ হল একটি হাইড্রক্সিল গ্রুপ বহনকারী ফেনল এবং মিথাইল গ্রুপের সঙ্গে টলুইন। যখন বলয়টিতে একাধিক প্রতিস্থাপক উপস্থিত থাকে, তখন তাদের স্থানিক সম্পর্ক গুরুত্বপূর্ণ হয়ে ওঠে, যার জন্য আরিন প্রতিস্থাপন প্যাটার্ন অর্থো, মেটা ও প্যারা তৈরি হয়। উদাহরণস্বরূপ, ক্রেসলের জন্য তিনটি আইসোমার বিদ্যমান কারণ মিথাইল গ্রুপ ও হাইড্রক্সিল গ্রুপ একে অপরের পাশে স্থাপন করতে পারে (অর্থো ), একটি অবস্থান একে অপরের থেকে সরানো হয় (মেটা ), বা দুটি অবস্থান একে অপরের থেকে সরানো হয় (প্যারা )। হাইড্রোক্সিল গ্রুপ ছাড়াও জাইলেনলের দুটি মিথাইল গ্রুপ রয়েছে এবং এই কাঠামোর জন্য ৬ টি আইসোমার বিদ্যমান।অ্যারেনে বলয় আধান স্থিতিশীল করার ক্ষমতা রাখে। এটি দেখা যায়, উদাহরণস্বরূপ, ফেনল (C 6 H 5 –OH), যা হাইড্রোক্সিলে (OH) অম্লীয়, যেহেতু এই অক্সিজেনের উপর একটি আধান (অ্যালকোক্সাইড –O − ) আংশিকভাবে বেনজিনের বলয়ে স্থানান্তরিত হয়।
অন্যান্য মনোসাইক্লিক অ্যারোমেটিক হাইড্রোকার্বন
অন্যান্য মনোসাইক্লিক অ্যারোমেটিক হাইড্রোকার্বনের মধ্যে রয়েছে সাইক্লোটেট্রাডেকাহেপ্টেন বা সাইক্লোক্টাডেকানোনিন।
পলিসাইক্লিক অ্যারোমেটিক হাইড্রোকার্বন
সংযোগ=//upload.wikimedia.org/wikipedia/commons/thumb/6/65/Hexabenzocoronene-3D-balls.png/220px-Hexabenzocoronene-3D-balls.png|থাম্ব| [[হেক্সাবেনজোকোরোনিন একটি বৃহৎ পলিসাইক্লিক অ্যারোমেটিক হাইড্রোকার্বন।]] পলিনিউক্লিয়ার অ্যারোমেটিক হাইড্রোকার্বন হল সুগন্ধযুক্ত হাইড্রোকার্বন, যা ফিউজড অ্যারোম্যাটিক বলয় নিয়ে গঠিত এবং এতে হেটেরোঅটম থাকে না বা বিকল্প বহন করে না। ন্যাপথালিন একটি পিএএইচ-এর সবচেয়ে সহজ উদাহরণ। পিএএইচ তেল, কয়লা ও আলকাতরা জমাতে দেখা যায় এবং জ্বালানী পোড়ানোর উপজাত হিসাবে উত্পাদিত হয় (সেটি জীবাশ্ম জ্বালানী হোক বা জৈববস্তু)। দূষণকারী হিসাবে, তারা উদ্বেগের কারণ কিছু যৌগকে কার্সিনোজেনিক, মিউটজেনিক ও টেরাটোজেনিক হিসাবে চিহ্নিত করা হয়েছে। রান্না করা খাবারেও পিএএইচ পাওয়া যায়। গবেষণায় দেখা গেছে যে উচ্চ মাত্রার পিএএইচ পাওয়া যায়, উদাহরণস্বরূপ, গ্রিলিং বা বারবিকিউয়ের মতো উচ্চ তাপমাত্রায় রান্না করা মাংস ও ধূমপান করা মাছে।
টোয়াইলাইট জোন দুর্ঘটনা
১৯৮২ সালের ২৩ শে জুলাই ক্যালিফোর্নিয়ার সান্তা ক্লারিটার ভ্যালেন্সিয়ার ইন্ডিয়ান ডিউনসে টোয়াইলাইট জোন: দ্য মুভি তৈরির একটি বেল ইউএইচ-১ ইরোকুইস হেলিকপ্টার বিধ্বস্ত হয়। এই দুর্ঘটনায় মাটিতে থাকা তিনজন নিহত এবং ছয় জন হেলিকপ্টার যাত্রী আহত হন। নিহতরা ছিলেন অভিনেতা ভিক মরো, শিশু অভিনেতা মাইকা দিন লে এবং শিশু অভিনেত্রী রেনি শিন-ই চেন। এই ঘটনার ফলে বছরের পর বছর ধরে দেওয়ানি এবং ফৌজদারি পদক্ষেপ নেওয়া হয়েছিল এবং চলচ্চিত্র নির্মাণ শিল্পে নতুন পদ্ধতি এবং সুরক্ষা মান প্রবর্তনের জন্য দায়ী ছিল।
পটভূমি
ছবিটিতে চারটি সিকোয়েন্স ছিল। প্রথম বিভাগের স্ক্রিপ্টে, চরিত্র বিল কনরকে (মোরো) ভিয়েতনাম যুদ্ধের মাঝামাঝি সময়ে নিয়ে যাওয়া হয়, যেখানে তিনি আমেরিকান সৈন্যদের কাছ থেকে দুই শিশুকে রক্ষা করে ভিয়েতনামের মানুষ হয়ে উঠেছিলেন।
রিনির কাকা পিটার ওয়েই-তেহ চেনের সাথে একজন সহকর্মীর যোগাযোগের পর বাচ্চাদের ভাড়া করা হয়, যার স্ত্রী ছবিটির প্রযোজনা সচিব ছিলেন। চেন প্রথমে তার ভাইয়ের ছয় বছরের মেয়ে রিনির কথা ভেবেছিলেন, যার বাবা-মা তাকে অংশ নিতে দিতে রাজি হন। এরপর তিনি ভিয়েতনামের এক সহকর্মী ড্যানিয়েল লেকে ফোন করেন, যার মাইকা নামে একটি সাত বছরের ছেলে ছিল। মাইকা একজন বহির্গামী ছেলে ছিল যে ছবির জন্য পোজ দিতে উপভোগ করত, তাই তার বাবা-মা ভেবেছিলেন যে সে আগ্রহী হবে। চেন পরে সাক্ষ্য দেন যে তাকে কখনই জানানো হয়নি যে বাচ্চাদের মধ্যে কেউ হেলিকপ্টার বা বিস্ফোরক দ্রব্যের কাছে থাকবে।